Երևան, 3 հոկտեմբերի, 2011թ.: Հոկտեմբերի 3-ին Հաբիթաթը նշելու է մի շատ կարևոր ձեռքբերում՝ Կենիայի Մաայ Մահիու գյուղում հանձնելով աշխարհում իր կողմից կառուցված արդեն իսկ 500 000-րդ տունը. միաժամանակ, այդ օրը կսկսվի հինգ հարյուր հազար մեկերորդ տան կառուցումը ԱՄՆ-ի Նյու Ջերսի նահանգի Փեթերսոն քաղաքում: Միանալով աշխարհում Հաբիթաթի միջազգայի օրվան նվիրված տոնակատարություններին, Հայաստանում այս նշաձողի հաղթահարումը նշելու են նաև Հաբիթաթ ֆոր Հյումենիթի Արմենիա հիմնադրամի (ՀՖՀԱ) գործընկեր ընտանիքները: